Victoria (Canada)

Victoria (Inuktitut: Kitlineq),. vel Insula Victoriana, est magna insula arctica in Archipelago Arctico Canadiensi sita, quae super fines Nunavut et Territoriorum Septentrio-Occidentalium Canadae insistit, ad meridiem occidentemque Insulae Principis Cambriae iacens. Terra insularis est octava a maxima orbis terrarum et secunda a maxima in Canada sita, 700 chiliometra longa et inter 564 et 623 chiliometra lata, cuius area est 217 291 chiliometra quadrata. Paene altero tanto maior quam Terra Nova (111 390 chiliometra quadrata), et aliquantulum maior quam Magna Britannia (209 331 chiliometra quadrata), sed minor quam Honsua est (225 800 chiliometra quadrata). Maximam orbis terrarum insulam intra insulam continet.. Occidentalis insulae tertia pars in Regione Inuvik Territoriorum Septentrio-Occidentalium iacet; quod restat pars Regionis Kitikmeot in Nunavut est.

Historia
Anno 1826 Ioannes Richardson naturalista paeninsulam meridianam et occidentalem vidit, quam Terram Wollastonianam appellavit.. Anno 1839, Petrus Warren Dease et Thomas Simpson exploratores, oram meridianam orientemque sequentes, omnem insulam Victoria Land ('Terram Victorianam') appellaverunt. Annis 1850 et 1851, Robertus McClure plurimum Insulae Banksianae circumnavigavit, quam a residuo Terrae Victorianae separavit; ipse et sui tabulas geographicas septentrionalis occidentalisque Insulae Victorianae orarum fecerunt.. Anno 1905, Godfred Hansen, unus e nautis Rodoaldi Amundsen, tabulas orae orientalis usque ad Caput Nansen fecit, atque annis 1916 et 1917, Storker T. Storkerson, explorator in Canadian Arctic Expedition, Vilhjalmur Stefansson duce, tabulas orae septentrionis orientalisque fecit, Paeninsulam Storkersonianam videns..

Loca numero incolarum perscripta
NomenIncolaeCambridge Bay1766Ulukhaktok396

Notae

Bibliographia
 Fyles, J. G., D. A. Hodgson, et J. Bednarski. 1988. Quaternary Geology of Wynniatt Bay, Victoria Island, Northwest Territories. Geological Survey of Canada: open file 2718.
 Gyselman, E. C., et L. K. Gould. 1992. Data on Amphidromous and Freshwater Fish from Central Victoria Island and Freshwater Systems Draining into Melville Sound and Elu Inlet, N.W.T., Canada. Winnipeg: Department of Fisheries and Oceans.
 Hodgson, D. A., et J. Bednarski. 1994. Preliminary Suficial Materials of Kagloryuak River (77F) and Burns Lake (77G), Victoria Island, Northwest Territories. Geological Survey of Canada: open file 2883.
 Jakimchuk, R. D., et D. R. Carruthers. 1980. Caribou and Muskoxen on Victoria Island, N.W.T. Sidney Columbiae Britannicae: R.D. Jakimchuk Management Associates.
 McGhee, Robert. 1971. An Archaeological Survey of Western Victoria Island, N.W.T., Canada. Otavae: National Museums of Canada.
 Osborn, Sherard. 1852. Stray leaves from an Arctic journal, or, Eighteen months in the polar regions: in search of Sir John Franklin's expedition, in the years 1850–51. Novi Eboraci: Putnam’s. Archivum.
 Parmelee, David Freeland, H. A. Stephens, et Richard H. Schmidt. 1967. The Birds of Southeastern Victoria Island and Adjacent Small Islands. Otavae: [Queen's Printer].
 Peterson, E. B., R. D. Kabzems, et V. M. Levson. 1981. Terrain and Vegetation along the Victoria Island Portion of a Polar Gas Combined Pipeline System. Sidney Columbiae Britannicae: Western Ecological Services.
 Rainbird, Robert H. 1991. Stratigraphy, Sedimentology and Tectonic Setting of the Upper Shaler Group, Victoria Island, Northwest Territories. Otavae: National Library of Canada = Bibliothèque nationale du Canada. ISBN 0-315-66301-4.
 Rainbird, R. H., A. N. LeCheminant, et I. Lawyer. 1997. Geology, Duke of York Inlier, Victoria Island, Northwest Territories. Geological Survey of Canada: open file 3304.
 Savours, Ann. 1999. The Search for the North West Passage. Basingstoke: Palgrave Macmillan. ISBN 978-0312223724. Archivum.
 Washburn, A. L. 1947. Reconnaissance Geology of Portions of Victoria Island and Adjacent Regions, Arctic Canada. Novi Eboraci: Geological Society of America.

Nexus externi

"Victoria Island" In Atlas of Canada. Toporama; Natural Resources Canada.


Categoria:Archipelagus Arcticus
Categoria:Insulae Canadae
Categoria:Regio Arctica